ਕੌਮਾਂਤਰੀ ਅਦਾਲਤ
ਕੌਮਾਂਤਰੀ ਇਨਸਾਫ਼ ਅਦਾਲਤ (ਫ਼ਰਾਂਸੀਸੀ: Cour internationale de Justice; ਆਮ ਤੌਰ ਉੱਤੇ ਜਗਤ ਅਦਾਲਤ, ਆਲਮੀ ਅਦਾਲਤ ਜਾਂ ਆਈ.ਸੀ.ਜੇ. ਆਖਦੇ ਹਨ) ਸੰਯੁਕਤ ਰਾਸ਼ਟਰ ਦੀ ਬੁਨਿਆਦੀ ਅਦਾਲਤੀ ਸ਼ਾਖ਼ ਹੈ। ਇਹ ਹੇਗ, ਨੀਦਰਲੈਂਡ ਵਿਖੇ ਸਥਿਤ ਹੈ। ਇਹਦੇ ਮੁੱਖ ਕੰਮ ਦੇਸ਼ਾਂ ਵੱਲੋਂ ਪੇਸ਼ ਕੀਤੇ ਕਨੂੰਨੀ ਵਿਵਾਦਾਂ ਉੱਤੇ ਫ਼ੈਸਲਾ ਸੁਣਾਉਣਾ ਅਤੇ ਵਾਜਬ ਅੰਤਰਰਾਸ਼ਟਰੀ ਸ਼ਾਖਾਵਾਂ, ਏਜੰਸੀਆਂ ਅਤੇ ਸੰਯੁਕਤ ਰਾਸ਼ਟਰ ਦੀ ਆਮ ਸਭਾ ਵੱਲੋਂ ਹਵਾਲੇ ਕੀਤੇ ਕਨੂੰਨੀ ਸੁਆਲਾਂ ਦੇ ਜੁਆਬ ਵਿੱਚ ਸਲਾਹਨੁਮਾ ਰਾਏ ਦੇਣੀ ਹਨ।